《小饮木樨花下》
宋代·郑刚中

东山有佳处，修竹临沧浪。
上下秀色中，木樨寄孤芳。
玉露后丛菊。先作寓蕾黄。
置之婆娑杪，金钉澹荧煌。
或云仙人醉，披披绿罗裳。
随此小佩玦，散落天一方。
我来便酌酒，是否地能详。
但怪秋山老，犹有幽意长。
哦诗未得诗，已照明月光。
乐哉径酩酊，知在夫何乡。
岂非化蝴蝶，以梦棲其旁。
明朝整冠坐，开卷书亦香。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。